Öll vitum við að háttvirtur borgarstjóri er með 14 PR – fulltrúa á launaskrá . Þessa fulltrúa kalla ég boxpúðana , þeir taka höggin , milda þau og matreiða á jákvæðan hátt svo borgarstjórinn líti ávallt vel út . En það er júlí og margir í sumarfríi og hvort það geti verið að stór hluti boxpúðanna sé í fríi , get ég ekki sagt til um , en það lítur út fyrir það . Í heila tíu daga fossaði frárennslið úr skolpinu beint í fjöruborðið í vesturbænum og enginn sagði neitt . Þegar upp komst um málið fannst borgarstjórinn ekki . Margir dagar liðu og á samskiptamiðlum höfðu húmoristarnir útbúið skemmtilega fréttatilkynningu þar sem auglýst var eftir borgarstjóranum . Einn var svo fyndinn að segja að borgarstjórinn myndi klippa á borða þegar nýi lokinn kæmist í gagnið . Mörgum dögum síðar kemur frétt um að heilbrigðisyfirvöld í borginni höfðu litið svo á að ekki væri nein mengunarhætta yfirvofandi og því ákveðið að halda málinu leyndu . Seinna sama dag poppar borgarstjóri upp úr fylgsni sínu gapandi hissa þar sem hann hafði bara heyrt af þessu í fjölmiðlum . Þá voru fjölmiðlar búnir að tala um málið í marga daga . Boxpúðarnir hafa setið sveittir að finna út úr aðstæðum eftir að borgarstjóri skipaði heilbrigðisyfirvöldum borgarinnar að halda kjafti , en fundu bara enga lausn nema þá að borgarstjóri kæmi af fjöllum í málinu . Borgarstjóri gerir umhverfismálum hátt undir höfði sem er auðvitað jákvætt , en að þessi bilun geti varað svo dögum skiptir og þúsundir lítra af skolpi frussist um fjörur borgarinnar er vítavert – engin mengunarhætta er sagt , hvað með ef börn að leik hafi farið í fjöruna , eða fólk í göngu með hunda sína sem hefðu getað borið saur heim . Þetta snýst ekki bara um mengun , þetta snýst líka um sóðaskap . Einkennilegt hvað við erum oft eftir á eða ekki sjálfum okkur samkvæm . Erlendar rannsóknir sýna að dýr hafa verulega góð áhrif á eldri borgara , fólk með félagsfælni , geðraskanir og framvegis . Í Svíþjóð eru dæmi um að á dvalarheimilum aldraða eru litlir dýragarðar og vistmenn þar eru mun hamingjusamari en þeir sem dvelja á slíkum heimilum án dýra . Þá býður Rauði Krossinn upp á heimsóknir með hunda til fólks sem er einmanna eða minna má sín . Á sama tíma er harðbannað að öryrkjar haldi dýr í svokölluðum öryrkjaíbúðum . Nýlegt dæmi er maður sem býr í bíl sínum , besti vinur hans er hundurinn hans , en þeir eiga hvergi innangengt saman . Við erum að berjast fyrir því að fá að fara með hundana í strætó , á kaffihús og víðar , en af hverju taka hundaeigendur sem eru í þeim slag ekki á sig að berjast fyrir hundahaldi þeirra sem gætu notið góðs að samverunni ? Af hverju er til að mynda ekki ein blokkin í Hátúni hundablokk ? Þar sem þeir sem vilja eiga hund geta verið saman . Ég er viss um að hundaeignin ein og sér tengi fólk saman , kalli fram vináttu og samveru og gleði í hjarta . Ég hvet Öryrkjabandalagið og þá sem standa að Sjállfsbjörg að googla aðeins og fræðast , ég hef meira segja trú á því að hundaeign gæti dregið úr lyfjanotkun til lengri tíma litið . Dramað náði hámarki í Neytendasamtökunum í vikunni þegar formaðurinn gafst upp og sagði af sér . Ég batt vonir við Ólaf í samtökunum , langaði að sjá ferskt blóð sem tæki til hendinni en sá draumur er farinn fyrir lítið . Ég tel líklegt að stjórnin og klíkan í samtökunum hafi verið með það að markmiði frá upphafi að fella Ólaf . Fyrrum varaformaður samtakana var í útvarpsviðtali á dögunum og hægt var að lesa á milli línanna að hún vildi Ólaf burt , en varð þó að viðurkenna að hann hafi ekki brotið lög í störfum sínum . Þá kom besti parturinn í viðtalinu sem var sá að samtökin veita lögfræðiaðstoð og eina dæmið sem hún gaf var að ef úlpa skemmist í hreinsun , hvert ætlar þú þá að leita til ? Ef samtökin snúast um ónýtar flíkur í hreinsun þá er bara best að pakka saman og loka búllunni . Fyrsta frétt á Stöð 2 á þriðjudag var að kona á sjötugsaldri býr á tjaldstæðinu í Sandgerði . Ég gat ekki annað en flissað , ekki yfir raunum konunnar , heldur æsifréttamennskunni um húsnæðisskort á Suðurnesjum . Þar hefur íbúafjölgun verið tæp 7% á einu ári og erfitt að finna húsnæði . Þá var Ólafur Þór Ólafsson , forseti bæjarstjórnar í Sandgerði kallaður á teppið í beina útsendingu í Skaftahlíðinni þar sem Sindri Sindrason , fréttamaður ætlaði að kála honum í beinni . Ólafur fór yfir stöðuna en þá sagði Sindri , „ það er ekki nóg að segja sorry , hvað ætlar þú að gera í málinu ? ¨ “ Ég hef ekki séð fréttamenn sækja svona að borgarstjóra þar sem þúsundir einstaklinga eru nánast á vergangi vegna húsnæðisskorts . Dagur borgarstjóri rífur fram framtíðarsýnina um íbúðir eftir 10 - 20 ár og allir klappa og fagna uppbyggingunni , samt gerist ekkert . Ólafur Þór , forseti þeirra sandgerðinga lét ekki æsifréttamennskuna ná sér og stóð sig vel , fyndið þegar kokhraustir fréttamenn ætla að slátra stjórnmálamönnum út á landi en þora aldrei í stóru bitana .